ธนาคารออมสิน ร่วมกับทิพยประกันภัย ออกผลิตภัณฑ์ประกันก่อนการเดินทางไปต่างประเทศ
ธนาคารออมสิน ร่วมกับ ทิพยประกันภัย ออกผลิตภัณฑ์ประกันก่อนการเดินทางไปต่างประเทศ ผ่าน MyMo Mobile Banking เบี้ยประกันเริ่มต้น 235 บาท คุ้มครองสูงสุด 3 ล้านบาท             นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ธนาคารออมสิน ร่วมกับบริษัท ทิพยประกันภัย จำกัด (มหาชน) ออกผลิตภัณฑ์ใหม่ “ประกันภัยการเดินทางต่างประเทศผ่าน Mobile Banking (MyMo)” เพื่อให้ลูกค้าสามารถซื้อประกันการเดินทางต่างประเทศได้ทุกที่ทุกเวลา สำหรับ “ประกันภัยการเดินทางต่างประเทศผ่าน Mobile Banking (MyMo)” มีระยะเวลาประกันภัยให้ลูกค้าเลือกทั้งแบบรายเที่ยว (Single Trip) และแบบรายปี (Annual Multi-Trip) เบี้ยประกันแบบรายเที่ยวเริ่มต้นที่ 235 บาท สำหรับระยะเวลาเดินทาง 1-4 วัน และเบี้ยประกันแบบรายปีอยู่ที่ 2,468 บาท โดยการเดินทางแต่ละครั้งสูงสุดไม่เกิน 180 วัน        ทั้งนี้ประกันดังกล่าวความคุ้มครองการเคลื่อนย้ายเพื่อการรักษาพยาบาลฉุกเฉินหรือการเคลื่อนย้ายกลับประเทศ สูงสุดถึง 3 ล้านบาท, คุ้มครองการเสียชีวิตและการรักษาพยาบาลในต่างประเทศสูงถึง 1.5 ล้านบาท, การเลื่อนหรือบอกเลิกการเดินทางสูงสุด 15,000 บาท ขณะที่การชดเชยกรณีกระเป๋าเดินทางและ/หรือทรัพย์สินส่วนตัวภายในกระเป๋าเดินทางสูญหายสูงสุด 2,000 บาท/ชิ้น/คู่/ชุด เป็นต้น สอบถามข้อมูลเพิ่มเติมได้ที่ Mymo Call Center โทร 1143